open-index/open-wikipedia-markdown huggingface dataset:
Danger Point-vuurtoring

duimnael|regs|250px|Danger Pointvuurtoring

Die **Danger Point-vuurtoring** is 'n vuurtoring aan die suidpunt van Walkerbaai naby Gansbaai. Dit is 'n wit geverfde, agthoekige houttoring.

Bartolomeus Dias het Danger Point oorspronklik *Ponte de Sao Brandao* genoem toe hy dit op 16 Mei 1488 besoek het. Die naam Danger Point kom van die verraderlike rif en rotse onder die wateroppervlak wat dit uiters gevaarlik vir skepe maak wat naby die kus vaar.

Die vuurtoring is op 1 Januarie 1895 in gebruik geneem. 43 jaar vantevore, op 25 Februarie 1852, het die Britse troepedraer HMS *Birkenhead* op pad na Port Elizabeth hier op die rotse geloop. Altesaam 445 mense – soldate en hulle gesinne – het gesterf. 'n Gedenkplaat is in die muur van die toring aangebring.

## Verwysings
Mouillepunt-vuurtoring

duimnael|regs|200px|'n Poskaart wat die Mouillepunt-vuurtoring uitbeeld
Die **Mouillepunt-vuurtoring** was 'n vuurtoring in Mouillepunt in Kaapstad, Suid-Afrika, wat in 1842 gebou en in 1908 gesloop is. Dit was aan die noordoostelike kant van Tafelbaai in Grangerbaai geleë. Die gevaarlike rotse by Mouillepunt het dit genoodsaak.

Dit was die tweede vuurtoring wat in Suid-Afrika gebou is naas die Groenpunt-vuurtoring (1824). Dit was 'n ronde steentoring, omtrent 11 meter hoog. Die fondament kan nog gesien word voor die hotelskool van die Kaapse Skiereiland Universiteit van Tegnologie.

## Verwysings 
## Sien ook 
* Ligtoring
* Vuurtorings van Suid-Afrika
* Groenpunt-vuurtoring

## Bron 
* Die Burger, 13 April 2024
* KENNIS, 1980, vol 5, bl. 878-879,
Stompneuspunt-vuurtoring

**Stompneuspunt-vuurtoring** is 'n vuurtoring aan die noordelike punt van Kaap St. Martin-skiereiland, by die westelike ingang van St. Helenabaai. Die 26 meter hoë toring is in die 1920's gebou. Dit is 'n vierkantige kliptoring. Dit is wit geverf met 'n groen lanternkoepel.

Hierdie ongewone vuurtoring is privaat gebou en later amptelik in gebruik geneem.

## Verwysings
Milnerton-vuurtoring

duimnael|Milnerton-vuurtoring

Die **Milnerton-vuurtoring** is 'n vuurtoring aan die Atlantiese Oseaan op die noordoostelike punt van Tafelbaai in die Kaapstadse voorstad Milnerton.

Die 21&nbsp;meter hoë silindriese betontoring is wit geverf. Dit is op 10 Maart 1960 in gebruik geneem. Die kort stukkie kus tussen Groenpunt en Milnerton het meer skepe geëis as enige ander deel van Suid-Afrika se kuslyn: meer as 150 skepe het hier vergaan.

## Verwysings
Seal Point-vuurtoring

regs|duimnael|250px|Seal Pointvuurtoring
Die **Seal Point-vuurtoring** is 'n vuurtoring by Kaap St. Francis, omtrent 30&nbsp;km van Humansdorp en 100&nbsp;km van Port Elizabeth. Dit is teen 27,75 meter die hoogste klipgebou in Suid-Afrika. Die bouwerk is begin deur Joseph Flack, 'n siviele ingenieur en argitek wat ook betrokke was by die bou van die Robbeneiland-vuurtoring. Nadat hy in November 1876 oorlede is, is die bouwerk deur W.B. Hays voltooi. Die vuurtoring is op 4 Julie 1878 in gebruik geneem. Dit is toegerus met 'n radiobaken, mishoring en misverklikker. 

## Kulturele erfenis 
Die Seal Point-vuurtoring, insluitende die twee oorspronklike huise op die eiendom, is op 11 Mei 1984 deur Gerrit van Niekerk Viljoen, Minister van Nasionale Onderwys, as 'n nasionale monument verklaar en word beskerm as 'n provinsiale erfenisterrein ingevolge die Wet op Nasionale Erfenishulpbronne (25/1999). 

## Verwysings
Kaap Columbine-vuurtoring

duimnael|regs|Die Kaap Columbine-vuurtoring.
Die **Kaap Columbine-vuurtoring** is 'n vuurtoring aan die kus van die Atlantiese Oseaan by Kaap Columbine, omtrent 3&nbsp;km van Paternoster aan die Weskus. 

Die 15 meter hoë toring is uit hout vervaardig. Dit is in 1936 gebou op 'n stukkie hoër grond genaamd Castle Rock, wat die lig 80 meter bo seevlak plaas. Die toring is deur H.C. Cooper ontwerp en gebou. Dit is teen sononder op 1 Oktober 1936 deur sy vrou geopen. 

Kaap Columbine is genoem na die skuit Columbine wat in 1829 daar vergaan het.

## Verwysings
Kaap Sint Blaize-vuurtoring

Die **Kaap Sint Blaize-vuurtoring** is 'n vuurtoring by Mosselbaai aan die Kaapse Suidkus. Dit is 'n sirkelvormige, wit geverfde gietystertoring. Dit is op 15 Maart 1864 in gebruik geneem.

## Galery 

Cape St Blaize lighthouse, Mossel Bay – South Africa by Talkrabb.JPG|Kaap Sint Blaize vuurtoring

## Verwysings
Groot-Visrivier

Die **Groot-Visrivier** (*groot* genoem om dit van die Visrivier in Namibië te onderskei) is 'n rivier wat deur die Oos-Kaapprovinsie van Suid-Afrika vloei. Die Portugese seevaarders het die rivier *Rio de Infante* gedoop en dit het as die *Oub* (Vis) bekend gestaan onder die plaaslike Khoikhoi. Die Groot-Vispuntvuurtoring‎ staan by die riviermonding. Die rivier word gevoed deur die Grootbrakrivier, die Tarka-, die Koonap-, die Baviaans-, die Klein-Vis- en die Katriviere. Naby sy seemonding sluit die Kaprivier ook van regs aan.

## Rol in die geskiedenis van Suid-Afrika 
Gedurende die 19de eeu het die rivier die grens van die Kaapkolonie gevorm en hewige gevegte het hier gewoed tydens die Grensoorloë van 1779 tot 1878 tussen die inheemse Xhosa-nasie aan die een kant en die Voortrekkerboere en die 1820-Setlaars uit Engeland aan die anderkant. In 1835 is die Fingostam toegelaat om hulle op die rivieroewer te vestig. Onder die apartheidstelsel het die laer gedeeltes van die rivier die westelike grens van die Ciskei-tuisland gevorm.

## Oranjerivierprojek 
Die rivier vloei normaalweg die hele jaar lank op natuurlike wyse al is die oorsprong van die rivier in 'n droë gebied en die vloei kan redelik traag wees sonder die eb en vloei van die seegety. Water van die Oranjerivierstelsel kan egter nou gebruik word om die rivier se loop tydens droë tye aan te vul. Sedert die 1970's bring die Oranjerivierprojek water van die Oranjerivier, deur die Groot-Visrivier, vir landbou- en nywerheidsgebruik na die droë Oos-Kaap. Die tonnel wat hiervoor gebou is, was 'n reuse ingenieursonderneming. Die inlaat tot die tonnel is by Oviston ('n akroniem vir Oranje-Vis-Tonnel). Oviston is aan die suidoostelike oewer van die reuse Gariepdam.

## Visrivier-Sondagsrivieroordragskema 
Water oorgedra vanaf die Oranjerivier na die Groot-Visrivier via die Oranje-Visriviertonnel word weggekeer by die Elansdriftkeerwal in 'n kanaal wat vir 65&nbsp;km saam met steil hellings kronkel en uitmond in die Klein-Visrivier. Die kanaal vloei deur die Cookhousetonnel van 13,1&nbsp;km wat deur die Bosberg sny tussen Cookhouse en Somerset-Oos. Die water vloei vir 40&nbsp;km in die Klein-Visrivier tot by die De Mistkraalkeerwal. Hier word die water uitgekeer in die Skoenmakerskanaal (vermoë 22&nbsp;m³/s) wat uiteindelik uitmond in die Volkerspruit wat op sy beurt na die Darlingtondam in die Sondagsrivier vloei.

## Algemeen 
Cradock is 'n belangrike dorp waardeur die Groot-Visrivier vloei. Die kusgebied tussen Gqeberha en die Groot-Visrivier staan bekend as die Sonskynkus.

Ondanks die rivier se naam vind hengel slegs in die dele naby die see plaas en is dit hoofsaaklik vir ontspanningsdoeleiendes. Die rivier is 'n getyrivier vir ongeveer 20&nbsp;km. 'n Gewilde kanobyeenkoms, die Visrivier-kanomaraton, vind jaarliks tussen die Grassridgedam en Cradock plaas.

## Kyk ook
*Dassiedeur
*Osnekspruit

## Bronne 
* Logie, Bartle: Water in the wilderness - a journey down the Great Fish River. Port Elizabeth: Bluecliff Publishing,2006. 

## Verwysings 
## Eksterne skakels 
* Google-kaart van die Groot-Visrivier se seemonding by Geonames.org (cc-by)
Doringbaai-vuurtoring

**Die Doringbaai-vuurtoring** is 'n vuurtoring aan die Atlantiese Oseaan by Doringbaai, 'n vakansieoord en vissersdorpie omtrent 8&nbsp;km suidoos van Strandfontein.

Die huidige vuurtoring is in 1963 opgerig nadat die oorspronklike toring in 'n windstorm vernietig is. Dit is 'n 24 meter hoë betontoring met 'n  lantern en galery wat wit geverf is en 'n horisontale swart band aan die bokant van die toring.

## Verwysings
Groenriviermond-vuurtoring

Die **Groenriviermond-vuurtoring** is 'n vuurtoring aan die Atlantiese Oseaan by Groenriviermond, die monding van die Groenrivier, omtrent 120&nbsp;km noordwes van Strandfontein.

Die vuurtoring is in 1988 gebou. Die 17,2 meter hoë betontoring is geel geverf met 'n horisontale swart band. Die lig is afkomstig van die tydelike toring wat tussen 1968 en 1988 by Kaap Agulhas diens gedoen het.

## Verwysings
Port Nolloth-vuurtoring

Die **Port Nolloth-vuurtoring** is 'n vuurtoring aan die Diamantkus in Port Nolloth aan die Atlantiese Oseaan.

Die  vuurtoring is in 1909 gebou en bestaan uit 'n driehoekige staalskelettoring met 'n swart-en-wit gestreepde onderstebo driehoek-dagmerk.

## Verwysings
Hondeklipbaai-vuurtoring

Die **Hondeklipbaai-vuurtoring** is 'n vuurtoring aan die Atlantiese Oseaan aan die noordekant van die baai by Hondeklipbaai, 'n vakansiedorp vir boere, vissers en skubaduikers met 'n natuurlike hawe wat vroeër vir die uitvoer van koper gebruik is, 104&nbsp;km van Springbok af.

Die huidige toring is in 1956 opgerig en bestaan uit 'n metaaltoring met 'n groot wit-en-rooi gestreepte diamantvormige dagmerk. Die lig was van die begin af ten volle geoutomatiseer. Die drie kort flitse wat elke 15 sekondes gegee word, is afkomstig van 'n asetileengasflits. Dit word deur 'n klein dromlens versterk om sigbaarheid tot een seemyl te verbeter.

## Verwysings
Tafelbaai

[duimnael|links|Kaapstad uit die ruimte gesien, met die uitsig oos oor die [Kaapse Skiereiland en Valsbaai (agter) met Robbeneiland (links voor), Tafelberg (middel voor) en Kaappunt (regs voor)]]
**Tafelbaai** (Engels: *Table Bay*) is 'n natuurlike inham waaroor Kaapstad uitkyk en is geleë aan die noordekant van die Kaapse Skiereiland, wat suidwaarts tot by Kaap die Goeie Hoop strek.

Die naam Tafelbaai is afgelei van die wêreldberoemde Kaapse landmerk Tafelberg, wat op sy beurt só genoem is vanweë sy plat kruin. Robbeneiland is in die baai. Hoewel die baai reeds eeue lank bekend is as 'n veilige hawe vir skepe, is dit in werklikheid nie 'n baie goeie natuurlike hawe nie en is dit blootgestel aan stormwinde uit die suidooste en noordweste. Baie seilskepe wat in die 17de en 18de eeue in die baai skuiling gesoek het, het weens storms gestrand. Die Nederlandse koloniste het egter voortgegaan om 'n nedersetting hier te vestig aangesien daar min natuurlike hawens langs die Kaapse kus is en die naaste alternatiewe – Valsbaai en Saldanhabaai – byna geen vars water gehad het nie.

'n Hawe is mettertyd in Tafelbaai gebou deur  landherwinning en die bou van breekwaters om skepe te beskerm. Die ouer deel van die struktuur staan as die Victoriadok bekend. Die nuwer deel word Duncandok genoem.

## Sien ook 
* Dieprivier (Swartland)
* Roggebaai
* Valsbaai
* Walkerbaai
* Wolraad Woltemade

## Eksterne skakels
Kaapse Skiereiland

[[Beeld:Satellite image of Cape peninsula.jpg|duimnael|regs|400px|Landsatbeeld wat die Kaapse Skiereiland in die voorgrond vertoon. http://photojournal.jpl.nasa.gov/catalog/PIA04961 ]]

Die **Kaapse Skiereiland** is 'n meestal rotsagtige skiereiland wat 75 kilometer in die Atlantiese Oseaan in steek op die suidwestelike hoek van Afrika. By die suidelike punt van die skiereiland is Kaappunt en Kaap die Goeie Hoop. Aan die noorde punte troon die beroemde Tafelberg uit bo Kaapstad, Suid-Afrika. 

Die skiereiland was vroeër 'n eiland, maar ongeveer sestig miljoen jaar gelede is dit met die vasteland verbind deur die verrysing van die sanderige gebied wat nou as die Kaapse Vlakte bekend staan. Die dorpe op die Kaapse Skiereiland vorm nou deel van
Groter Kaapstad. 

Kaap die Goeie Hoop word soms aangegee as die ontmoetingspunt van die Atlantiese Oseaan en die Indiese Oseaan. Die Internasionale Hidrografiese Organisasie definieer die oseaangrens egter sodat die ontmoetingspunt by Kaap Agulhas is, omtrent 200 km suidoos van Kaapstad.

Die Kaapse Skiereiland is ryk aan natuurskoon en byna die hele skiereiland vorm deel van die Tafelberg Nasionale Park, 'n natuurreservaat wat in 1998 gestig is.

## Verwysings 
## Bibliografie
*de Klerk, W.A.: Die Kaapse Skiereiland. In: Ons Land. 'n Reeks van 65 praatjies uitgesaai in die Afrikaanse diens van die Suid-Afrikaanse Uitsaaikorporasie van 1 September tot 16 November 1967
*Hey, Douglas: Alles wat Lewe. 'n Tweede keur uit Die Burger-rubriek "Bewonder en bewaar". Kaapstad: Tafelberg, 1977. 

## Eksterne skakels
Simonstad-skeepswerfvuurtoring

**Simonstad-skeepswerfvuurtoring** is 'n vuurtoring op die elmboog van die breekwater wat die Simonstad-skeepswerf omsluit aan Valsbaai in die Kaapse Skiereiland.

Die vuurtoring is in 1910 gebou. Dit is 'n 13 meter hoë ongeverfde kliptoring met 'n galery. Die lantern is verwyder. Die toring het 'n wit neonlig wat 2,5 sekondes lank aanbly en dan vir 1,5 sekondes af is.

## Verwysings
Quoin Point-vuurtoring

Die **Quoin Point-vuurtoring** is 'n vuurtoring by Quoin Point aan die Kaapse Suidkus tussen Danger Point en Kaap Agulhas ongeveer 3 kilometer suid van Die Dam.

Die vuurtoring is in 1955 opgerig. Dit is 22 meter hoog en bestaan uit 'n vierkantige, piramidevormige staalskelet met 'n rooi-en-wit gestreepte, diamantvormige dagmerk en 'n twee verdieping hoë wit houthuis vir die toringwagter.

## Verwysings
Marble Hall

**Marble Hall** is 'n groot dorp in die Sekhukhune-distriksmunisipaliteit van die Limpopoprovinsie in Suid-Afrika.

## Geskiedenis 
In 1947 het ene mev. Visagie marmer ontdek in Marble Hall. Marmer word egter lankal nie meer hier ontgin nie. Die dorp is in 1942 opgemeet en in 1945 geproklameer.

## Omgewing 
Die N11 nasionale pad gaan deur Marble Hall. Die belangrikste landbougewasse in die distrik is koring en sitrus.

## Sien ook 
* Gereformeerde kerk Marble Hall
* Groblersdal
* Lys van dorpe in Suid-Afrika
* Mosesrivier
* Siyabuswa

## Verwysings
Swakopmundvuurtoring

duimnael|Swakopmundvuurtoring

**Swakopmundvuurtoring** is 'n vuurtoring in Swakopmund aan die Atlantiese Oseaan in Namibië.

Die vuurtoring is in 1903 in gebruik geneem. Die toring is 28&nbsp;meter hoog, van klip en beton gemaak en silindries in vorm. Dit is in rooi en wit band geverf. Die vuurtoring was aanvanklik net 'n derde so hoog soos dit nou is en moes verhoog word nadat dorp tot so mate uitgebrei het dat dit nie meer vir skeepsverkeer sigbaar was nie. Die vuurtoring is in 1980 geëlektrifiseer. Die huidige laternhuis en roterende lig is in 1982 geïnstalleer  en 'n vlekvrye staal-weerhaan in Maart 1983 opgerig.

## Verwysings 
## Eksterne skakels
Diazpuntvuurtoring

duimnael|Diazpuntvuurtoring

**Diazpuntvuurtoring** is 'n vuurtoring aan die Atlantiese Oseaan op Diazpunt by Lüderitz in Namibië.

Die vuurtoring is in 1915 opgerig. Dit is 28&nbsp;meter hoog met 'n lantern en galery wat op 'n eenverdieping hoë seshoekige klipbasis staan. Die toring is in rooi en wit bande geverf. Daar is ook 'n mishoring wat 450&nbsp;meter noord van die vuurtoring geleë is.

## Verwysings 
## Eksterne skakels
Robbeneiland-vuurtoring

duimnael|regs|Die Robbeneiland-vuurtoring.
duimnael|regs|Kaart van Robbeneiland wat ook die ligging van die vuurtoring aandui.

Die **Robbeneiland-vuurtoring** is 'n vuurtoring op Robbeneiland in Tafelbaai naby Kaapstad.

## Geskiedenis 
Dit is in Januarie 1865 voltooi en is op die hoogste deel van Robbeneiland, Mintoheuwel, geleë. Voor die oprigting van die vuurtoring is vure op die heuwel gemaak om seevaarders teen die eiland se ligging te waarsku en die heuwel het dan ook as Vuurberg bekend gestaan.

Die eerste navigasielig (Nederlands: "‘vuyrbaecken") suid van die ewenaar was ook die eerste poging tot 'n vuurtoring in Suid-Afrika. Dit was eintlik maar net 'n houtstellasie waarop brandende pikringe snags geplaas is. Omdat pikringe onekonomies was is daar oorgeslaan na houtvure en later steenkool. In die 18de eeu is waskerse gebruik.

Die eerste werklike vuurtoring in Suid-Afrika is die nag van 12 April 1824 in werking gestel. Dit was by Groenpunt in Tafelbaai. Die lamp van hierdie vuurtoring het met walvisolie gebrand.

## Flitsende vuurtoring 
Die vuurtoring wat in 1865 opgerig is, is die enigste vuurtoring in Suid-Afrika wat flits en nie draai nie. Die vuurtoring is 18 meter hoog en is in 1938 geëlektrifiseer. Die lig kan 25 kilometer ver gesien word.

## Verwysings 
## Sien ook 
* Groenpunt-vuurtoring
* Vuurtorings van Suid-Afrika
* Vuurtoring

## Bron 
* KENNIS, 1980, vol 5, bl. 878-879,
Haai-eilandvuurtoring

duimnael|Haai-eilandvuurtoring

**Haai-eilandvuurtoring** is 'n vuurtoring op Haai-eiland in Lüderitz, Namibië, se hawe.

Die vuurtoring is in 1903 opgerig en is sedert 1910 onaktief en 'n moderne direksionele lig staan nou op 'n skeletstaaltoring naby die oorspronklike toring. Die vuurtoring is 12&nbsp;meter hoog en silindries in vorm met 'n galery. Die lantern is verwyder. Die toring is wit geverf met rooi detail. Die oorspronklike toring vorm nou deel van 'n vakansieoord en kamers kan vir oornagverblyf gehuur word.

## Verwysings
Ystervarkpunt-vuurtoring

Die **Ystervarkpunt-vuurtoring** is 'n vuurtoring by Ystervarkpunt, ongeveer 80&nbsp;km suidwes van Mosselbaai tussen Gouritsmond en Stilbaai in die Wes-Kaap.

Die huidige toring is 'n 22 meter hoë, ronde betontoring wat in rooi en wit spiraalbande geverf is, met 'n fokale vlak van 50 meter. Dit lewer 'n wit flits elke 10 sekondes.

## Geskiedenis 
Die eerste toring was 'n 24 meter hoë aluminium-tralietoring met 'n galery en lantern wat in 1964 opgerig is. Die tralietoring was swart geverf met horisontale geel strepe. Die huidige betontoring het dit in 2006 vervang.

## Verwysings
Kaap Agulhas-vuurtoring

duimnael|regs|250px|Kaap Agulhas-vuurtoring
Die **Kaap Agulhas-vuurtoring** is 'n vuurtoring by Kaap Agulhas, die suidelikste punt in Afrika.

Die 27 meter hoë ronde toring is wit geverf met rooi strepe. Dit is op 1 Maart 1849 in gebruik geneem en is gebou volgens die model van die Pharos van Alexandrië, een van die sewe klassieke wonders van die wêreld. Daar is in 1840 in Kaapstad begin met die insameling van geld vir die bou van 'n vuurtoring by Kaap Agulhas. Bydraes deur die publiek en owerhede is aangevul met bydraes uit Kalkutta, Bombaai, Madras, Manila, Sint Helena en Londen. Michiel van Breda, na wie die nabygeleë Bredasdorp vernoem is en wat die plaas Zoetendalsvlei besit het, het ingestem om soveel grond as wat nodig sou wees, te skenk om die vuurtoring te bou. In 'n toespraak in Kaapstad het hy verwys na die Arniston-skeepsramp van 30 Mei 1815 waarin slegs ses van die 378 mense aan boord oorleef het. 

duimnael|links|250px|Sedert 4 Februarie 2013 was die vuurtoring gesluit vir herstelwerk weens erosie en vanaf 11 Desember 2013
Bouwerk het op 1 April 1847 begin en is teen Desember 1848 voltooi. Lig is aanvanklik verskaf uit vet uit skaapsterte. In 1905 is die vetlamp vervang met 'n olielamp wat in 1914 opgegradeer is na 'n roterende stelsel wat 470&nbsp;000 kerskrag gelewer het. In 1936 is 'n elektriese lig geïnstalleer van 12&nbsp;000&nbsp;000 kerskrag. In 1962 het die sandsteen waaruit die toring gebou is, begin ingee en in 1968 is 'n tydelike aluminiumtoring naby die hoofvuurtoring opgerig. 

Die toring is in 1973 tot Nasionale Monument verklaar. Nadat dit teen 1988 herstel is, is die lig van die tydelike toring by die nuwe Groenriviermond-vuurtoring gebruik. Op 28 Januarie 1994 is 'n museum by die vuurtoring amptelik geopen.

Kaap Agulhas Toerisme se statistiek toon 8 673 besoekers in die eerste maand sedert die heropening in 2013. In 2013 het 40 000 besoekers die mees suidelike punt van Afrika besoek, wat drie keer meer is as in 2012.

## Kulturele Erfenis 
Die Kaap Agulhas-vuurtoring is op 2 Maart 1973 deur Johannes Petrus van der Spuy, Minister van Nasionale Onderwys, as 'n nasionale monument verklaar. Dit word beskerm as 'n provinsiale erfenisterrein ingevolge die Wet op Nasionale Erfenishulpbronne (25/1999).

## Verwysings 
## Bronnelys 
* Mouton, Maré: Agulhas lighthouse saved from the bulldozers. In: Village Life. Nr. 17, April/Mei 2006. ISSN 1810-5580

## Eksterne skakels 
* Amptelike webwerf
Paleis van Justisie, Pretoria

duimnael|Die Paleis van Justisie op Kerkplein in Pretoria

Die **Paleis van Justisie** vorm deel van die Noord-Fasade van Kerkplein in Pretoria. Die gebou dateer uit die 19de eeu en is deur die Nederlandse argitek Sytze Wierda ontwerp. Dit is tans die hoofkantoor van die Gauteng Provinsiale Afdeling van die Suid-Afrikaanse Hooggeregshof.

Moontlik die bekendste politiese verhoor in Suid-Afrika se geskiedenis, die Rivoniaverhoor, het hier plaasgevind. Tydens die verhoor is Nelson Mandela en 'n aantal ander prominente vryheidstryd figure aangekla van hoogverraad en vervolgens in die tronk gestop.

## Verwysings
Kerkplein, Pretoria

250px|duimnael|
1: Standbeeld van Paul Kruger
2: Ou ZAR Raadsaal
3: Ou Capitol-teater
4: Ou Nederlandse Bank
5: Regskamers
6: Café Riche
7: Paleis van Justisie
8: Ou Reserwebank en Ou Mutual-gebou
9: Ons Eerste Volksbank
10: Eerste Nasionale Bank
11: Tudorgebou
12: Standard Bank
A: Bank van Afrika
B: Ou Muntgebou
C: Hoofposkantoor

**Kerkplein** is die historiese sentrum van Pretoria, Suid-Afrika by die kruising van Kerkstraat en Paul Krugerstraat.

Kerkplein is in 1855 opgerig toe die President van die Zuid-Afrikaansche Republiek, Marthinus Wessel Pretorius, die stadsbeplanners, die broers Devereaux, aangesê het om 'n plein vir mark- en kerkgangdoeleindes te ontwerp. Die plein is aanvanklik ook as 'n sportveld gebruik en die verspringer Izak Prinsloo het in 1883 die eerste wêreldrekord deur 'n Suid-Afrikaner hier opgestel

Die eerste kerk op die plein is in 1857 voltooi. Nadat die kerk in 1882 afgebrand het is 'n tweede Gereformeerde Kerk in 1884-85 gebou. Dit is weer in 1904-05 gesloop nadat die kerk die plein in 1899 aan die ZAR regering verkoop het wat dit weer 1905 aan die stadsraad oorhandig het.

## Fotogalery 

Beeld:Kerkplein, Pretoria, 1870.jpg|Kerkplein tydens 'n Nagmaalsviering in 1870 nadat die eerste kerk herbou is.
Lêer:Church Square.JPG|Lugbeeld van Kerkplein
Lêer:SAChurchSquare.jpg|Kerkplein in die middestad van Pretoria
Lêer:Kerkplein met ou kerk Pretoria.jpg|Kerkplein kort voor die ou Ned. Herv. of Geref. kerk gesloop is
Lêer:Palace of Justice - Pretoria.jpg|Paleis van Justisie
Lêer:Chuch Square, PTA.jpg|Krugerstandbeeld

## Kyk ook
* Arend van der Veen

## Verwysings 
## Eksterne skakels 
* Google Map
* Church Square
Pelikaanpuntvuurtoring

duimnael|Pelikaanpuntvuurtoring

**Pelikaanpuntvuurtoring** is 'n vuurtoring aan die Atlantiese Oseaan op Pelikaanpunt, 'n lang sanderige skiereiland, by Walvisbaai in Namibië.

Die vuurtoring is in 1932 deur die Suid-Afrikaanse regering opgerig tydens die administrasie van Walvisbaai. Die toring is 34&nbsp;meter hoog. Dit is 'n ronde gietystertoring met 'n lantern en galery. Die toring is in horisontale swart en wit bande geverf.

## Verwysings 
## Eksterne skakels 
* Foto's by: http://www.slrobertson.com/images/africa/namibia/coast/walvis-bay/slideshow/photo-15.htm en http://travel.webshots.com/photo/1068716635043706552JvaBXj
Norman Eaton

**Norman Musgrave Eaton** (1902–1966) was 'n Suid-Afrikaanse argitek wat op 11 Oktober 1902 in Pretoria gebore is en veral bekend is vir die ontwerp van banke en huise.  Hy sterf op 19 Julie 1966 in 'n motorongeluk in Pretoria.

Nadat hy in Pretoria en Kaapstad skoolgegaan het skryf hy in 1922 in vir 'n diplomakursus in argitektuur by die Universiteit van die Witwatersrand. Daar word hy raakgesien deur  die argitek Gordon Leith wat hom in diens neem, van 1922 tot 1930, terwyl hy aandklasse bywoon om sy studies te voltooi. Leith plaas Eaton in 1926 aan die hoof van die Pretoriakantoor van sy praktyk. Eaton wen in 1929 die Baker studiebeurs wat hom in staat stel om 'n nege maande residensie by die Britse Skool in Rome te onderneem voor hy verskeie Europese lande in 1930 en 1931 besoek.

In 1940 kry hy sy eerste groot opdrag vir 'n kommersiële gebou, die Landbank in Potchefstroom. In 1940 sluit hy 'n vennootskap met Alan Fair wat tot 1945 duur. In 1945 reis hy na Amerika, Argentinië en Brasilië en verskeie dele van suidelike en sentraal Afrika. Met sy terugkeer word hy uitgenooi om Reinethuis in Graaff-Reinet te restoureer. in Pretoria en die Bank der Nederlande in Smitstraat, Durban. Hy het ook die Landbankgeboue in Potchefstroom, Pietermaritzburg en Kroonstad ontwerp.

## Erkenning en Pryse 
In 1960 het die Suid-Afrikaanse Akademie vir Wetenskap en Kuns 'n goue medalje aan hom toegeken. By 'n gedenkdiens in sy eer een en 'n half jaar na sy dood het verskeie kunstenaar en argitekte waaronder Alexis Preller sy lof betuig. In 1968 het die Instituut van Suid-Afrikaanse Argitekte hom postuum 'n Goue Medalje toegeken.

## Verwysings
Hood Point-vuurtoring

duimnael|180px|Die Hood Point-vuurtoring
Die **Hood Point-vuurtoring** is 'n vuurtoring in Oos-Londen, Suid-Afrika. Dit is op 4 Junie 1895 in gebruik geneem. Die vuurtoring is 14 meter hoog en bestaan uit 'n wit, ronde steentoring. Die lanternkoepel is rooi geverf. Voor die oprigting van die vuurtoring het die Castle Point-vuurtoring in die omgewing diens gedoen. 

## Kulturele erfenis 
Die Hood Point-vuurtoring is op 22 Mei 1998 as 'n provinsiale erfenisterrein verklaar en word beskerm ingevolge die Wet op Nasionale Erfenishulpbronne (25/1999). 

## Verwysings
Marabastad

**Marabastad** is 'n sakebuurt van Pretoria naby die stadskern. Marabastad is vernoem na die plaaslike Pedihoofman, Maraba, van 'n dorpie wes van Steenhoven Spruit. Hy het in die 1880's in Schoolplaats gewoon en as vertaler opgetree.

Marabastad was 'n kultureel diverse gemeenskap en die Hindoe Mariammantempel is waarskynlik die belangrikste landmerk in Marabastad. Soos in die geval van ander gemengde ras-gebiede in Suid-Afrika, soos Distrik Ses, Fietas en Sophiatown, is die inwoners van Marabastad na enkelras-dorpsgebiede en -buurte weg van die stadskern geskuif. Die gedwonge verskuiwings is uitgevoer in terme van Apartheidswetgewing soos die Groepsgebiedewet. Anders as met Sophiatown, Fietas en Distrik Ses is die gebied nie gesloop nie en het baie van die oorspronklike geboue behoue gebly.

Marabastad is aanvanklik as 'n sogenaamde *lokasie* gestig nadat Schoolplaats nie genoeg ruimte vir nuwe aankomelinge gehad het nie en plakkery in oop gebiede begin plaasvind het. In Augustus 1888 is grond deur die ZAR regering opgemeet en is Marabastad tussen die Apiesrivier in die noorde, Skinnerspruit in die weste, Steenhovenspruit in die ooste en De Kortestraat in die suide gestig. 67 erwe wat gewissel het in grootte van 1400 en 2500&nbsp;m². Inwoners kon nie grond besit nie maar moes dit teen 4 pond per jaar by die regering huur. Hulle kon egter huise op die erwe bou en gewasse daarop aanplant.

Die Mamelodi Sundowns sokkerklub is in Marabastad gestig in die vroeë 1970's deur 'n groep jeugdiges insluitend Frank "ABC" Motsepe, Roy Fischer, Ingle Singh en Bernard Hartze.

## Verwysings 
## Eksterne skakels 
* Kort geskiedenis van Marabastad
* Geskiedenis van Marabastad  op SA-History on-line
Hiperglukemie

**Hiperglukemie**, of **hoë bloedsuiker** is 'n toestand waar 'n verhoogde hoeveelheid glukose in die bloedplasma sirkuleer. Vanuit die Grieks: *hiper-*, voorvoegsel wat "te veel" beteken; *-gluk-*, stam wat "soet" beteken; en *-emie*, agtervoegsel wat "van die bloed" beteken.
Mošovce

**Mošovce** (Duits: *Moschotz*) is 'n belangrike dorp in die hartland van Slowakye met baie historiese monumente. Dit is die geboorteplek van 'n groot Slowaakse digter, Ján Kollár. Die dorp het 'n bevolking van sowat 1&nbsp;308.

## Galery 

Lêer:Kastielmosovce.jpg|Kasteel – Mošovce
Lêer:Kostolmosovce1.jpg|Protestantkerk – Mošovce
Lêer:Kostolmosovce2.JPG|Katoliekkerk – Mošovce
Lêer:Kaplnka-Mosovce.jpg|Kapelle – Mošovce
Lêer:Dom-Mosovce.jpg|Bejaard argitektuur – Mošovce
Lêer:Mapa-Mosovce.png|Mošovce – kaart

## Eksterne skakels 
* www.mosovce.sk
* Brosjure
* Inligting
* Drienok
Urine

duimnael|Urine

**Urine** (ook soms "urien" gespel) is 'n vloeistof wat by soogdiere en die mens deur die niere geproduseer word. Dit word in die blaas gestoor en periodiek via die uretra uitgeskei. Urine bevat, behalwe water en wateroplosbare afvalstowwe, onder andere ook ureum, uriensuur, anorganiese soute asook sommige ander stowwe soos alkohol en kunsmatige versoeters. 

Sommige diersoorte, bv. voëls en reptiele, kan ureum in uriensuur omskakel wat dan as 'n vastestof via die kloaka uitgeskei word saam met die ontlasting. So word minder vloeistof verloor as by soogdiere, en daar bestaan 'n groter bestandheid teen droogtetoestande.

## Sien ook 
* Urologie
Glukosurie

**Glukosurie** is 'n toestand van osmotiese diurese wat tipies voorkom by lyers aan diabetes mellitus. Dit lei tot uitskeiding van glukose in die urine. Weens die tekort aan die hormoon insulien is die plasmaglukosewaardes hoër as normaal. Dit lei tot versadiging van reseptore in die niere, en dit kom voor by plasmaglukosewaardes bo 11 mmol/l.
Insulien

duimnael|'n Voorstelling van die struktuur van **insulien**
**Insulien** (van Latyn  *insula*, "eiland", omdat dit in die Eilande van Langerhans in die pankreas vervaardig word) is 'n polipeptiedhormoon. Die hormoon is betrokke by die regulering van koolhidraat-metabolisme.

Dit stimuleer sintese van glikogeen in spier- en lewerselle, asook die sintese van vetsure. Dit is ook betrokke by die sintese van proteïene o.a. in spierweefsels. Insulien stimuleer ook die vervoer van glukose deur selwande, via GLUT-4 sodat dit vir stofwisseling vrygestel kan word (dit verlaag die bloedsuiker) en verhinder die afbraak van vette en glikogeen. Dit beheer saam met glukagon en adrenalien die bloedsuiker. Insulien het 'n antagonistiese werking ten opsigte van glukagon en adrenalien.

Wanneer daar geen insulien in die liggaam gemaak word nie, word daar van **Tipe 1 diabetes** gepraat. Pasiënte wat hieraan ly benodig dan eksogene insulien (wat tipies onderhuids ingespuit word) om te oorleef.

Wanneer onvoldoende insulien gemaak word en/of die liggaamselle is weerstandig teen insulien, word daar van **Tipe 2 diabetes** gepraat. Pasiënte met tipe 2 diabetes gebruik meestal orale medikasie (gewoonlik tablette) om die bloedglukose te beheer, maar 'n klein persentasie van gevalle benodig later insulien wanneer die orale middels onvoldende is om die bloedsuiker laag genoeg te hou.
Insulienweerstandigheid

**Insulienweerstandigheid** is die toestand waar normale hoeveelhede van die hormoon insulien onvoldoende is om 'n normale insulienrespons in vet-, spier- en lewerselle te veroorsaak. In die vetselle lei dit tot hidrolise (afbraak) van gestoorde trigliseriede, wat weer die vry vetsure in die bloedplasma verhoog. In spierweefsel veroorsaak insulienweerstandigheid dat minder glukose opgeneem word, en in die lewer word minder glukose gestoor. Albei hierdie effekte lei tot 'n toename in bloedglukose (bloedsuiker). Hoë plasmavlakke van insulien en glukose weens insulienweerstandigheid lei dikwels tot die sogenaamde metaboliese sindroom en tipe 2 diabetes mellitus.
Arras

**Arras** (Nederlands: **Atrecht**) is die prefektuur (administratiewe hoofstad) van die Noord-Franse département Pas-de-Calais met 'n oppervlak van 11,63 vierkante kilometer en 41&nbsp;239 inwoners (2012).

## Geskiedenis 
[duimnael|links|250px|Die Raadsaal van Arras met die [kloktoring]]
Arras was oorspronklik 'n Keltiese nedersetting, wat later deur die Romeine tot die garnisoenstad Atrebatum uitgebou is. In die laat-antieke tydperk was Atrebatum 'n belangrike sentrum van die wolbedryf en sedert die 4de eeu ook die setel van 'n biskop.

Ná die Frankiese verowering van Gallië het Arras se belangrikheid afgeneem. In die 10de eeu is die stad by die graafskap Vlaandere ingelyf. Arras was die eerste stad in Vlaandere wat 'n vrybrief en ook die reg gekry het om self sy regters te kies.
 
Arras het eeue lank in die Frans-Nederlandse grensgebied gelê, en die stad het verskeie kere onder Franse en Nederlandse heerskappy gekom. Uiteindelik het die Franse argitek Sébastien Le Prestre de Vauban versterkings gebou, wat die Franse gehelp het om Arras definitief by Frankryk in te lyf. 

Danksy bemiddelaars, wat Pous Eugenius IV en die Konsilie van Basel verteenwoordig het, is in 1435 die Vrede van Arras tussen Frankryk en Boergondië, 'n voormalige bondgenoot van Engeland in die Honderdjarige Oorlog, gesluit. 

In ekonomiese opsig het Arras vir 'n lang tyd op die handel met Vlaandere gesteun. Later het die stad 'n landbousentrum vir suikerbeet geword, wat ook plaaslik verwerk is. 

Arras het ook 'n belangrike sentrum van die Suid-Nederlandse wandtapytbedryf geword. Die produkte van die plaaslike fabrieke staan nog steeds as *Arrazzi* bekend.

Tydens die Eerste Wêreldoorlog het Arras digby die frontlyn gelê. In die Slag van Arras, wat deur die Duitsers ook die Loretto-slag genoem is, was Franse en Duitse troepe naby Souchez in hewige gevegte gewikkel. Noord van Arras, in die heuwellandskap naby Vimy, het ook Kanadese troepe in loopgrawe Duitse aanvalle afgeweer. Arras is gedurende die oorlog ernstig beskadig en later herbou.

Tydens die Tweede Wêreldoorlog is Arras deur Duitse troepe beset. 240 Franse, wat as lede van die weerstandsbeweging *Résistance* beskou is, is in die sitadel van Arras tereggestel.

## Besienswaardighede 
Arras beskik oor twee groot pleine in sy middestad, die *Grande Place* en die *Place des Héros*, wat deur gerestoureerde historiese geboue omring word. Die ou stadskern met die Raadsaal in die Gotiese boustyl en die Laat-Gotiese katedraal van Arras is die belangrikste geboue, wat veral toeriste uit Nederland, Duitsland en die Verenigde Koninkryk lok.

Arras beskik ook oor 'n indrukwekkende kloktoring met klokkespel en 'n Museum vir Skone Kunste, wat deur die pragtige Benediktynse abdy van Saint-Vaast gehuisves word. Die museum vertoon 'n versameling van skilderye uit die 17de, 18de en 19de eeu, dekoratiewe kuns en 'n model van Arras.
Brooklyn, Pretoria

**Brooklyn** is 'n voorstad van Pretoria, Suid-Afrika. Dit is 'n gesogte, boomryke, gevestigde gebied wat oos van die stadskern geleë is. Dit beslaan weelderige wonings, besighede langs die groter strate soos Duncanstraat en Charlesstraat en luukse winkelsentrums. Dit grens aan die Universiteit van Pretoria in Hillcrest in die noorde, Menlopark in die ooste, Bailey's Muckleneuk en Sunnyside in die weste en Nieuw-Muckleneuk en Waterkloof in die suide. Die Pretoria Boys High School is in die woonbuurt geleë.

## Geskiedenis 
Brooklyn het sy naam te danke aan James Brooks, 'n landmeter wat gehelp het met die opmeet van die Lourenço Marques-spoorlyn. Brooksstraat, Jamesstraat en *Brooks House* gedenk ook sy verblyf in Brooklyn.

Brooks was die oorspronklike eienaar van die grond waar Brooklyn vandag geleë is. Hy het die grond in 1886 bekom, en kort daarna vir hom en sy vrou, Catherine, 'n spoggerige herehuis laat bou. Die opstal, bekend as *Brooks House*, staan vandag nog op Brookstraat 109, en huisves tans die Kweekskool van die Afrikaanse Protestante Kerk (APK).

## Galery 

Lêer:Antonvanwouwhouse.jpg|Die Anton van Wouw-huis van die Universiteit van Pretoria
Lêer:PBHS-facade.jpg|Hoofgebou van Pretoria Boys High School
Lêer:Brooks House, Pretoria.JPG|*Brooks House*, Brookstraat 109

## Verwysings 
## Sien ook 
* Gereformeerde kerk Pretoria-Brooklyn
Ilmenau

**Ilmenau** is 'n Duitse stad geleë in die deelstaat Thüringen, 40 kilometer suidwes van Erfurt.

## Eksterne skakels 
* Amptelike webwerf van die stad Ilmenau
Waterkloof

**Waterkloof** is 'n voorstad van Pretoria, Suid-Afrika. Dit is vernoem na die oorspronklike plaas wat in die gebied geleë was toe Pretoria in die 19de eeu gestig is. Dit is oos van die stadskern geleë. Waterkloof is 'n gevestigde, boomryke gebied met van die duurste eiendom in die stad. Soos in baie ander dele van Pretoria is jakarandabome langs die strate geplant wat die buurt in Oktober in 'n pers skouspel verander.

## Geskiedenis 
Gedurende die apartheidera is Waterkloof geassosieer met die Afrikanerelite aangesien verskeie hooggeplaasde regeringsamptenare daar woonagtig was. Vandag is dit 'n uiters gesogte woonbuurt met weelderige huise teen die kloofhange en indrukwekkende uitsigte oor die hoofstad en die Uniegebou. Die woonbuurt huisves verskeie luukse ambassadeurswonings en ministeriële ampswonings van die staat.

Talle strate in die buurt is na Britse koninklikes vernoem. Dit is ook die tuiste van die bekende Suid-Afrikaanse sopraansangeres, Mimi Coertse, en was die plek van die Dube-huis in die film *Tsotsi*.

Die hoofstraat deur Waterkloof is Crownrylaan wat Waterkloof met Brooklyn in die noorde verbind en Albertstraat wat van oos na wes loop deur die naburige Menlopark en Groenkloof.

Waterkloof is ook die tuiste van die Pretoria buiteklub met sy 18-putjie gholfbaan.

## Klimaat 
Waterkloof se klimaat is vogtig en subtropies. Die gemiddelde temperatuur was 19 °C. Die warmste maand is Januarie, 24 °C, en koudste Julie, 12 °C. Die gemiddelde reënval is 817 mm per jaar. Die natste maand is Desember, met 162 mm reën, en die droogste Julie, op 1 millimeter.

## Sien ook 
*Lugmagbasis Waterkloof, geleë in Centurion, Gauteng, omtrent 5 km rigting suidwes van Waterkloof.
*Hoërskool Waterkloof, 'n groot Afrikaanse hoërskool geleë omtrent 8 km suidoos van Waterkloof tussen Erasmuskloof en Elarduspark.

## Verwysings
Groenkloof

**Groenkloof** is 'n voorstad van Pretoria, Suid-Afrika aan die noordelike hange van Klapperkop suidoos van die stadskern. Dit grens langs Koningin Wilheminarylaan in die ooste aan Waterkloof. Jan Cillierspark, wat ook as Proteapark bekendstaan, in die oostelike gedeelte van die woonbuurt is toegewy aan inheemse plante en verskaf pragtige uitsigte oor die stad en die Uniegebou.

Die Life Groenkloof-hospitaal (voorheen bekend as die *Little Company of Mary*-hospitaal) sowel as die Fakulteit Opvoedkunde van die Universiteit van Pretoria is in Groenkloof geleë. Verskeie ambassades is ook in die voorstad geleë.
duimnael|links|700px|Groenkloof met Pretoria in die agtergrond

## Sien ook 
* Groenkloof-natuurreservaat
* Jan Cellierspark, Pretoria

## Verwysings
Springbokpark, Pretoria

duimnael|regs|300px|Hek by die Pretoriusstraat-ingang van die park.

**Springbokpark** of **Springbokparkie** soos dit ook bekendstaan, is 'n park in Hatfield, Pretoria, Suid-Afrika. Die drie hektaar bebosde park met inheemse plantegroei is tussen twee besige eenrigtingstrate Pretorius- en Schoemanstraat en die systrate Hilda- en Grosvenorstraat geleë. Die park bevat ongeveer 100 witstinkhoutbome en 'n aantal ander inheemse bome. 'n Dammetjie in die westelike deel van die park word deur 'n stroom met 'n klein waterval met 'n groter dam met watervoëls verbind. 

Die park word versier met blou agapanthusse en bolplante soos watsonias en swaardlelies wat in die somer blom en oranje en geel Namakwalandse madeliefies en ander eenjarige plante wat in die lente vir 'n kleurskouspel sorg. Die park is binne loopafstand van die Universiteit van Pretoria en is 'n gewilde plek vir huweliksfoto's. Dit is in die 1970's tot nasionale monument verklaar.

Beeld:Springbokpark gedenkwaardigheid.jpg
Beeld:Springbokparktuin1.jpg
Beeld:Springbokparktuin3.jpg
Beeld:Springbokparktuin4.jpg

## Verwysings
Venningpark

duimnael|regs|300px|Gesonke tuin in die park

**Venningpark** is 'n park in Arcadia, Pretoria, Suid-Afrika. Die drie hektaar park het 'n formele uitleg met 'n gesonketuin aan die weste kant van die park en 'n teetuin, die Heavenly Rose Café, in die middel van die park. Die park is versier met 'n dadelpalmlaning en roostuine aan die oostekant van die park naby die Amerikaanse ambassade en die Indiese Hoë-kommissariaat en word gereeld met eenjarige blomme beplant. Dit is tussen twee besige eenrigtingstrate Pretoriusstraat en Schoemanstraat en die systrate Eastwoodstraat en Farendenstraat geleë.

## Geskiedenis 
Die park is genoem na John Harold Venning, die Munisipale Direkteur van Parke, Pretoria, wat in 1940 afgetree het.

Beeld:Venningpark - palm laning 1.jpg
Beeld:Venningpark - pride of india laning 4.jpg
Beeld:Venningpark - gesonke tuin 2.jpg
Beeld:Venningpark - gesonke tuin 4.jpg

## Verwysings
Magnoliadal

duimnael|regs|Liefdeslotte by Magnoliadal se *intiem love bridge*
**Magnoliadal** is 'n natuurskoonpark in Bailey's Muckleneuk, Pretoria, Suid-Afrika. Die park is geleë op die skerphoek tussen Koningin Wilhelminarylaan en Charlesstraat met die Walkerspruit wat deur die park loop. Die park is omring met hoë bome en die spruit vorm 'n dam met 'n standbeeld van Peter Pan in die middel. Die Magnoliavlooimark word op die eerste Sondag van elke maand in die park gehou en gereelde *Kuns in die park* en die *Moonlight Market* verseker die volgehoue benutting van die park. Een keer per jaar kan die blomme van die Magnoliabome by die park en in Koningin Wilhelminarylaan ook besigtig word. Die park het 'n gewilde restaurant wat as Huckleberry's bekend staan.

Die Apartheidera chemiese en biologiese oorlogvoeringdeskundige, Wouter Basson, is op 29 Januarie 1997 in die park gearresteer.

Die Gautreinroete loop verby Magnoliadal op die bestaande spoorlyn langs Universiteitsweg en 'n nuwe stuk waar die spoor reguiter gemaak is.

## Verwysings
Jan Cellierspark, Pretoria

duimnael|regs|300px|Broodbome in Jan Cellierspark
duimnael|regs|250px|Jan Cellierspark is genoem na die digter Jan FE Celliers

**Jan Cellierspark** is 'n park in Groenkloof, Pretoria, Suid-Afrika. Die 4,5 hektaar park teen die noordelike hange van Klapperkop staan ook bekend as Proteapark. Die park is toegewy aan inheemse plante en bied pragtige uitsigte oor die stad en die Uniegebou. Die park is op die hoek van Wenning- en Broderickstraat en die ingang is in Broderickstraat. Die belangrikste kenmerk van die park is 'n stroom met 14 miniatuurwatervalle wat twee damme met mekaar verbind en begrens word deur verskeidenheid van plante. Die park beskik ook oor groot grasperke wat deur rotstuine, bome en struike onderbreek word.

## Geskiedenis 
Die park is in die 1960's ontwerp deur Harry Bruins-Lich, direkteur van parke in Pretoria vanaf 1942 tot 1967, en genoem na die Afrikaanse digter, Jan F.E. Celliers.

## Fotogalery 

Lêer:Galpinia transvaalica, vars loof, a, Jan Celliers Park.jpg|'n Brosblaar in Jan Cellierspark.
Lêer:Vanellus armatus, Jan Celliers Park.jpg|Bontkiewiet in die park
Lêer:Zulu Giant - Stapelia gigantea.jpg|Reuse aasblom

## Verwysings
Duncanstraat, Pretoria

**Duncanstraat** is 'n straat in die ooste van Pretoria, Suid-Afrika wat 'n belangrike noord-suidskakel deur die oostelike stad vorm. Van noord na suid loop die straat deur die Brooklynsirkel, deur die voorstede Brooklyn, Hillcrest, Hatfield en Colbyn waar dit by die kruising met Glynstraat in Burnsstraat inloop.

## Geskiedenis 
Die straat is na Sir Patrick Duncan, die koloniale sekretaris van die Transvaal in 1905 toe Hatfield gestig is, vernoem. Aanvanklik is slegs die gedeelte tussen Kerkstraat en Suidstraat Duncanweg genoem. Die deel tussen Suidstraat en Duxburyweg het as Nixonstraat bekend gestaan en van Duxbury- tot by Lynwoodweg af is dit Lunnonweg genoem. Suid van Lynwoodweg is dit Jamesstraat genoem.

In 1930 het die stadsraad van Pretoria besluit om die hele straat Duncanweg te noem. Dit is egter tot op hede nie deurgevoer nie.

## Verwysings 
## Verdere leesstof 
* Duncanstraat: Brooklyn-groep, sakeman haaks, Beeld, 29 Maart 1995.

## Eksterne skakels 
* Duncanstraat op Google Maps
Hatfield, Pretoria

**Hatfield** is 'n voorstad van Pretoria, Suid-Afrika.

## Ligging 
Dit is oos van die stadskern geleë. Die noordelike grens met Colbyn en die Presidentswoning word deur Kerkstraat gevorm, die westelike grens met Arcadia deur Hillstraat en Roperstraat, die suidelike grens met Hillcrest deur Boundarystraat en Lynnwoodweg. Die oostelike grens word gevorm deur die LC de Villierssportgronde van die Universiteit van Pretoria. Hatfield word in Hatfield-Noord en Hatfield-Suid verdeel deur die spoorlyn wat rofweg oos-wes deur die buurt loop. Hatfieldstasie is die noordelikste punt waar die Gautrein stop.

## Geskiedenis 
Die voorstad Hatfield is geproklameer op 'n gedeelte van die plaas Koedoespoort wat in 1859 aan Lourens Cornelius Bronkhorst toegeken is. 'n Erfgenaam van Bronkhorst het die plaas in 1885 aan die Wesleyaanse Metodiste Vereniging (Engelse: *Wesleyan Methodist Society*) verkoop. Die grond is na die Tweede Vryheidsoorlog in 1903 aan die koloniale sekretaris van die Transvaal, Patrick Duncan, verkoop. Die voorstad is vernoem na Hatfield House, 'n landgoed in Herfordshire, Engeland wat behoort het aan die Tweede Graaf van Selbourne, wat in 1905 Goewerneur van die Transvaal geword het.

## Handel 
Die eerste besigheid in Hatfield was die Hatfield Bakkery, wat deur in 1932 deur Sakkie Andrews geopen is. Dit is later gevolg deur die Rissik Station Stores en die meerverdieping Hatfield Galleries in Burnettstraat. Sedert die laat 1980's het die karakter van Hatfield vinnig verander soos al hoe meer besighede in die gebied opgerig is en vandag is dit 'n multifunksionele buurt met slegs 18% van die oppervlak steeds residensieel van aard.

Die Springbokparkie is in Hatfield.

## Verwysings
Tafelberg- Nasionale Park

]]
]]
Die **Tafelberg- Nasionale Park** is 'n natuurreservaat op die Kaapse Skiereiland by Kaapstad, Suid-Afrika.

Die park wat in 1998 gestig is, beslaan die Tafelberg-bergreeks, wat van Seinheuwel in die noorde strek tot by Kaappunt, en die see en kus van die skiereiland. Die nou stukkie land word omsluit deur die Atlantiese Oseaan aan die westekant en die warmer Valsbaai aan die oostekant. Die park is ryk aan plant- en dierelewe insluitend die Kaapse fynbos. Die park is uniek in die sin dat dit geheel en al in 'n stedelike gebied geleë is. Dit is ook ryk aan historiese en kultuurskatte.

Die park is grotendeels vrylik toeganklik en toegangsfooie is slegs op drie plekke betaalbaar, naamlik by Kaap die Goeie Hoop, Boulders en Silwermyn. 

Die park beslaan 25&nbsp;000 hektaar en daar word beoog om nog 5&nbsp;000 hektaar by die park te voeg. Tydens die vestiging daarvan is die park gefinansier deur die *Global Environmental Facility (GEF)* in Washington wat betaal het vir vestiging van die park en die uitroei van uitheemse indringerplante. 'n Ander bron van finansiering was die Franse ''Fonds français pour l'environnement mondial (FFEM)*. Die park word verder uitgebrei en onderhou uit fondse van die *Uitgebreide Openbare Werke*-program van die Departement van Omgewingsake en Toerisme en indringerplante word uitgeroei deur die *Werk vir Water''-program van die Departement van Waterwese en Bosbou.

## Geskiedenis 
Die **Tafelberg- Nasionale Park**, wat in 1998 gestig is, het voor 2004 bekend gestaan as die Kaapse Skiereiland Natuurreservaat

Die park is as deel van die Kaapse Blommeryk in 2004 deur die Verenigde Nasies se Opvoedkundige, Wetenskaplike en Kulturele Organisasie (Unesco) tot 'n wêrelderfenisgebied verklaar.

Die aangrensende mariene- en kusgebiede is in 2004 verklaar tot die Tafelberg Mariene-bewaringsgebied (*Table Mountain Marine Protected Area* {en})

## Fauna 
*Aronskelkrietpadda

## Sien ook 
* Wêrelderfenisgebiede in Suid-Afrika
* Kaappuntvuurtorings

## Eksterne skakels 
* (en:) Tafelberg- Nasionale Park op SANParke se amptelike webblad
*

## Verwysings
Arcadia, Pretoria

duimnael|links|240px|Venningpark is in Arcadia geleë
**Arcadia** is 'n voorstad in Pretoria, Suid-Afrika. Dit is geleë oos van die stadskern, met Beatrixstraat wat die westelike grens met die Pretoria Middestad vorm, Kerkstraat (nou Stanza Bopapestraat) die noordelike grens, Hillstraat die oostelike grens met Hatfield en Parkstraat die suidelike grens met Sunnyside.
[duimnael|links|240px|Pers [jakarandabome oorheers die voorstad. Uniegebou op die agtergrond.]]
[duimnael|links|160px|[Andries du Toit (regs). Hy het die naam Arcadia aan sy plaas gegee waarop die voorstad Arcadia later gebou is.]]
Pretoria se eerste landdros, Andries du Toit, het hom in 1857 op 'n stuk grond gevestig wat aan die dorpie gegrens het. Hy het dié grond vir 'n Basoeto-ponie van pres. M.W. Pretorius geruil en dit Arcadia genoem. In dieselfde jaar het hy die dorpie in erwe uitgemeet.

Arcadia is die oudste voorstad van Pretoria en is in 1889 by Pretoria ingelyf. Arcadia is bekend vir sy historiese geboue, ambassades en hotelle. Die Uniegebou is op die grens van die voorstad geleë. Pretoria het die tweede meeste ambassades ter wêreld, ná Washington, D.C., waarvan die meeste ín of naby Arcadia geleë is.

Kerkstraat, die eenrigtingstrate Pretorius- en Schoemanstraat, en Parkstraat loop in 'n oos-wes-rigting deur die voorstad. Bakens in Arcadia sluit in die Pretoriase Kunsmuseum in Parkstraat, die Gerard Moerdyk Restaurant, in 'n gebou wat deur Gerard Moerdijk ontwerp is, en Venningpark.

## Verwysings 
*van Niekerk, Louise: 'n Museum alom ... In: Conserva. Departement van Omgewingsake. Deel 2, nr. 2, April 1987. ISSN 0258-3313